**SUSITARIMAS DĖL DARBŲ ATLIKIMO TERMINO STABDYMO**

**PRIE SUTARTIES NR. S-167**

2025-01-03

**AB „Via Lietuva“,** atstovaujama šį dokumentą pasirašančio bendrovės darbuotojo (toliau – **Užsakovas**),

ir

AB „HISK“ atstovaujama šį dokumentą pasirašančio įgalioto bendrovės darbuotojo (toliau Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-03-02 Šalys sudarė „„Kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys–Šiauliai (Kairių aplinkkelio) tiesimas“ Nr. S-167 (toliau – **Sutartis**), projekte „Kelio ruožo nuo industrinio parko teritorijos iki kelio A9 Panevėžys–Šiauliai (Kairių aplinkkelio) ir kelio atšakos iki Aviacijos ir Pročiūnų gatvių Šiaulių mieste tiesimas“;
2. Sutarties pagrindu Rangovas įsipareigojo pagal pateiktą Užsakovo techninį projektą parengti darbo projektą, atlikti paruošiamuosius darbus, perduoti Užsakovui parengtą išpildomąją dokumentaciją, atlikti ir/arba atnaujinti kelio ruožo, kuriame buvo vykdomi statybos darbai, kelio žemės sklypo (-ų) (toliau– žemės sklypas),kelio (ių) statinio (-ių) ir inžinerinių tinklų kadastrinių matavimų duomenų bylas (taip pat ir skaitmeninę (es) jų kopiją (as) .pdf ir .dwg formatu), gauti statybos užbaigimo aktą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ pateikdamas prašymą (-us) ir įkeldamas su prašymu (-ais) privalomus pateikti dokumentus, bei, esant poreikiui juos tikslindamas. (toliau – **Darbai** ), o Užsakovas – tinkamai ir laiku atsiskaityti;
3. Sutarties 17 p. šalys susitarė dėl 9 mėnesių Darbų atlikimo termino. Su darbais susijusių paslaugų atlikimo terminas: 2 mėnesiai. Galutinė objekto pabaiga: 2023-12-15;
4. 2023-05-26 Rangovas raštu informavo Užsakovą apie netikslumus techniniam projekte ir statybą leidžiančiame dokumente. Šių netikslumų atsiradimo rizika tenka Užsakovui. Dėl šių netikslumų Rangovas neturėjo ir iki šiol neturi galimybės vykdyti sutartinių įsipareigojimų, todėl egzistuoja objektyvus poreikis stabdyti darbų ir paslaugų atlikimo terminą iki kol bus pašalintos aplinkybės trukdančios Rangovui vykdyti sutarties įsipareigojimus;

Šalys, remdamosi Sutarties 20.3 sudaro šį susitarimą dėl darbų atlikimo termino stabdymo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria stabdyti Darbų ir paslaugų atlikimo terminą nuo 2025-01-06 iki pakoreguoto statybą leidžiančio dokumento ir patvirtinto techninio projekto pateikimo dienos Rangovui.
2. Pasikeitus aplinkybėms, Užsakovas raštu informuoja Rangovą apie Darbų ir paslaugų atlikimo termino stabdymo pabaigą.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  AB „HISK“  S. Kerbedžio g. 7  Įmonės kodas 147710353  PVM kodas LT477103515  A.s. Nr. LT T02 4010 0412 0009 0263  Luminor Bank, AS  El. p. info@hisk.lt  Dokumentą pasirašantis įgaliotas bendrovės darbuotojas |